شەفەق نیوز- شرکەت دەوڵەتی پوست ئێران، وێنەیێگ
نوستالووژیک لە حەسەن زیرەک، ماموستای مووسیقای کوردی چاپ کرد ک کارێگە بێ‌وێنە ئەڕا
خوەێ.
حەسەن زیرەک، فرەترین گوورانییەیل کوردی خوەنییە
و وەرد ئورکستر سەمفونیک تێهران و بڕێ لە ماموستایل مووسیقی کوردی و فارس و ئوو دە
رادیان کوردی کرماشان و رادیان کوردی تێهران، هامیاری داشتگە.
زیرەک وەختێ نمامێ بییه، سەر ئەڵگرتگە ئەڕا
عراق و دە چایخانەیێگ دە بەغدا، کار کردگە، ئەوسا ئەڕا یەکم‌جار مام جەڵاڵ تاڵبانی
ک هە دەو قاوەخانە دەنگێ ژنەفتگە، بییەسە راوفە و ناسانگە‌سەێ وە ماموستایل مووسیقی
کوردی ک دە بەغدا نیشتەجی بینە. دۆمای ئەوە زیرەک دە دەمنێشت ماموستا عەلیمەردان و
بڕێ تر، دە رادیان کوردی بەغدا دەس‌کردگە وە گووڕانی چڕین.
زیرەک مەینەت‌بار و جەورکیش، دە دۆمادەمەیل عمر
خوەێ، دە ژاری و هەژاری، دۆمای تووش سنان هاتن دمرێ و ئێسە‌یش قەورەگەی ها دە قەورسانێ
دە زێد باوانی خوەێ، شار بووکان.
